kardosdrur/scandi-wiki huggingface dataset:
Sebastián Viera

Mario Sebastián Viera Galaín (født 7. marts 1983 i Florida, Uruguay) er en uruguayansk fodboldspiller, der spiller som målmand hos den colombianske klub Atlético Junior. Han har spillet for klubben siden 2020, hvor han kom til fra Larisa i Grækenland. Derudover har han også repræsenteret Nacional i sit hjemland samt Villarreal CF i Spanien.

Landshold 
Viera nåede i sin tid som landsholdsspiller (2004-2009) at spille 15 kampe for Uruguays landshold, som han debuterede for i år 2004. Han var samme år med til at føre holdet frem til bronzemedaljer ved Copa América. Hans rolle på landsholdet har dog som oftest været som reserve for førstevalget Fabián Carini.

Eksterne henvisninger 
 Sebastián Viera på Soccerbase.com

Fodboldspillere fra Uruguay
Fodboldspillere fra Villarreal CF
Fodboldspillere fra Club Nacional de Football
Fodboldspillere fra Atlético Junior
Diego Godín

Diego Roberto Godín Leal (født 16. februar 1986 i Rosario, Uruguay) er en tidligere uruguayansk fodboldspiller, der spillede som forsvarsspiller.

Landshold 
Godín spillede 161 kampe og scorede otte mål for Uruguays landshold, som han debuterede for i 2005 i et opgør mod Mexico. Han var i 2007 med til at føre holdet frem til semifinalen ved Copa América og var også med til at blive nr. 4 ved VM i 2010 i Sydafrika.

Eksterne henvisninger 

 Diego Godín  på Soccerbase.com

Fodboldspillere fra Uruguay
Deltagere ved verdensmesterskabet i fodbold 2010
Deltagere ved verdensmesterskabet i fodbold 2014
Deltagere ved verdensmesterskabet i fodbold 2018
Deltagere ved verdensmesterskabet i fodbold 2022
Fodboldspillere fra Villarreal CF
Fodboldspillere fra Atlético Madrid
Fodboldspillere fra Club Nacional de Football
Patrik Rosengren

Patrik Rosengren, også kaldet Bagarn (dansk: Bageren) (født 25. juli 1971 i Sölvesborg, Sverige) er en svensk fodboldspiller, der spiller hos Mjällby IF. Tidligere har han spillet mange år hos Kalmar FF.

Eksterne henvisninger 
 

Fodboldspillere fra Sverige
Fodboldspillere fra Kalmar FF
Fodboldspillere fra Mjällby AIF
Søllerød Atletik Club

Søllerød Atletik Club er en atletikklub i Søllerød i Nordsjælland. Klubben er en fælles overbygning af Holte Idrætsforening og Søllerød Nærum Idrætsklub et samarbejde med særlig henblik på landsturneringen, det danske holdmesterskab.

Atletikklubber i Danmark
Atletik Club
Mortain

Mortain er en kommune i Manche-departementet i Normandie-regionen i det nordvestlige Frankrig.

Geografi 
Mortain ligger på en klippefyldt bakke, som rejser sig over kløften ved Cance, en biflod til Sélune.

Administration 
Mortain er sæde for et kanton. Det var tidligere et subpræfektur i Manche departementet og sæde for Mortain arrondissementet, som eksisterede fra 1790 til 1926.

Historie 
I Middelalderen var Mortain centrum for et vigtigt grevskab (comté), som tilhørte regenterne i Normandiet. Omkring 1027 blev det tildelt Robert, som formentlig var en illegitim søn af Richard 1. af Normandiet. Han blev efterfulgt af William Warlenc, som formentlig var hans søn. I eller omkring 1049 fratog hertug Vilhelm ham det og gav det til sin halvbror Robert, som herefter var kendt som greven af Mortain. Robert blev efterfulgt som greve af sin søn William, som gjorde oprør mod Henrik 1. af England, blev taget til fange i slaget ved Tinchebrai (1106) og gav afkald på sine besiddelser. Nogle år senere overlod Henrik greveværdigheden til sin nevø Stefan, som blev konge i 1135. Ved Stefans død i 1154 blev hans overlevende søn William greve af Mortain, men da William døde uden arvinger i 1159 blev titlen overtaget af Henrik 2. af England. Da Richard 1. af England overtog tronen i 1189 overlod han titlen til sin bror Johan, som herefter var kendt som greve af Mortain indtil han overtog tronen i 1199. Da Normandiet gik tabt mistede englænderne også grevskabet, men efter at huset Lancaster havde generobret provinsen blev Edmund Beaufort, et barnebarn af John af Gaunt, udnævnt til greve af Mortain og beholdt denne titel indtil 1441, hvor han blev udnævnt til jarl af Dorset.

I august 1944 var Mortain ramme om et vigtigt slag mellem tyske og amerikanske styrker. I 6 dage kæmpede den amerikanske 30. infanteridivision tappert mod den tyske modangreb med kampvogne i Operation Lüttich, for at beskytte udbruddet, som blev indledt i Operation Cobra. Den berømte forfatter J.D. Salinger kæmpede i de amerikanske styrker – en oplevelse, som hans datter hævder førte til en posttraumatisk belastningsreaktion.

Seværdigheder 
 Sognekirken St Evroult er et fremragende eksempel på overgangsstilen i begyndelsen af det 13. århundrede.
 I nærheden af byen ligger Abbaye Blanche, grundlagt som et benediktiner kloster i 1105 og snart efter underlagt Citeaux. Kirken er et perfekt eksempel på en cistercienserklosterkirke fra slutningen af det 12. århundrede og dele af klosteret fra det 12. århundrede er også overlevet.
 Ruinerne af en borg, som engang var sæde for den grusomme Sir Guillaume de Mortain
 Hullet ved Goeblin.

Personligheder 
Mortain var fødested for Ferdinand André Fouqué (1828-1904), geolog og petrolog.

Venskabsbyer 
Mortain er venskabsby med:
 Thannhausen, Tyskland
 Blandford Forum, Storbritannien

Referencer 

Byer i Manche
Caumont-l'Éventé

Caumont-l'Éventé er en kommune i Calvados departmentet i Basse-Normandie regionen i det nordvestlige Frankrig.

Venskabsbyer 
Byen er venskabsby med byen Uffculme i Storbritannien.

Administration 
Caumont-l'Éventé er hovedby for kantonet Caumont-l'Éventé, som omfatter 14 kommuner med ca. 6.000 indbyggere.

Caumontlevente
Villedieu-les-Poêles

Villedieu-les-Poêles er en kommune i Manche-departmentet i Normandie-regionen i det nordvestlige Frankrig.

Indbyggerne kaldes Sourdins efter det franske ord sourd, der betyder døv. Hovedparten af de som var beskæftiget med fremstilling af kobberpander, hvilket involverede uophørlig hamren, blev døve.

Økonomi 
Byen er traditionelt et centrum for metalarbejde især messing og kobber pander og fade, hvoraf poêles i navnet har sin oprindelse. Byen er også kendt for sin håndværksmæssige fremstilling af store kirkeklokker, som blev påbegyndt af immigranter fra Lorraine omkring 1780.

Udover metalvirksomhed omfatter de aktuelle industrier et slagtehus og en ostefabrik. Turisme spiller en stor rolle i den lokale økonomi. Villedieu leverer serviceydelser til oplandet, såsom hispital og plejehjem.

Historie 
Villedieu har sit navn fra Johanniterordenen. Henrik 1. af England og Normandiet overlod Villedieu til ordenen i det 12. århundrede. Lave skatter og god ledelse tiltrak folk til stedet. Avanceret kobbersmedeteknologi blev formentlig hentet fra Mellemøsten af johanitterne. I begyndelsen af det 14. århundrede blev kobbersmedelauget i Villedieu officielt anerkendt af de franske konger.

I årene efter den Franske revolution i slutningen af det 18. århundrede var indbyggerne i Villedieu stærke støtter af revolutionen i modsætning til de fleste mennesker i det omliggende område. En vigtig årsag til deres støtte var at revolutionen afskaffede toldafgifterne mellem de franske regioner. Før revolutionen var der højere told på kobberpander eksporteret fra Villedieu til Bretagne 50 km borte end importtolden på kobberpander fra Portugal. Efter at have tabt et slag mod monarkistiske tropper undslap mændene fra Villedieu ved at deres koner kastede sten, blomstervaser og kammerpotter ned fra vinduerne på 2. sal mod de forfølgende monarkister. Lederen af de monarkistiske tropper var klar til at bombardere Villedieu og sætte ild til den. En delegation af kvinder forhandlede med ham: indbyggerne fik en kort frist til at skjule deres værdigenstande og derpå plyndrede monarkisterne byen for mad og klæder.

Da tyskerne under 2. Verdenskrig trak sig tilbage fra Villedieu i 1944 efterlod de en snigskytte som skød nogle af de første amerikanske soldater, der gik ind i Villedieu, inden han blev neutraliseret. Den amerikanske kommanderende skulle til at rekvirere flystøtte, da borgmesteren nærmede sig og fortalte, at der ikke var tyskere tilbage i Villedieu og tilbød at køre gennem byen på forsædet af en jeep. Villedieu var således en af de få byer i regionen, som undgik større ødelæggelser.

Villedieulespoeles
Storhøj (Aarhus Kommune)

Storhøj er et boligkvarter i Mårslet Sogn i Aarhus Kommune beliggende 9 km fra Aarhus' centrum.

Kvarteret er placeret i et naturskønt, stærkt kuperet område ca. 1 km sydøst for Jelshøj på den sydvendte skråning af det store bakkeparti Holme Bjerge. Nærved ligger Hørret Skov med mange fortidsminder.

Bebyggelsen består af 66 parceller placeret langs Storhøjvej med fem tilhørende sideveje, Moselodden, Englodden, Marklodden, Kærlodden og Bakkelodden.

Storhøj er anlagt i begyndelsen af 1960'erne som den første større udstykning af villagrunde i Mårslet Sogn. Karakteristisk for bebyggelsen er dens relativt store afstand til anden bymæssig bebyggelse og tilhørende indkøbsmuligheder. Der er således 3 km til kirkebyen Mårslet og 3 km til Skåde, men der er gode busforbindelser med Aarhus bybussers linje 19.

Den isolerede beliggenhed har givet kvarteret et udtalt landsbypræg. Alle kender stort set alle, og det sociale liv blomstrer i sjælden grad med grundejerforening og beboerforening, og specielt under sidstnævnte vokser en tæt underskov af forskellige udvalg og interessegrupper.

Navnet Storhøj refererer både til det stærkt bakkede landskab og til et gammelt, lokalt marknavn. Udstykningen er sket fra to gårde i landsbyen Hørret, der ligger 1 km sydvest for Storhøj.

Det lille, smukke villakvarter Æblehegnet knytter sig nært til Storhøj. Her er udstykningen sket fra gartneriet Egely.

I 2006 udkom bogen ”Storhøjs Historie” forfattet af Storhøjs historiegruppe.

Eksterne henvisninger 
 Storhøjs hjemmeside

Lokaliteter i Aarhus Kommune
La Haye-du-Puits

La Haye-du-Puits er en kommune i departementet Manche i Normandie-regionen i det nordvestlige Frankrig.
Indbyggerne kaldes Haytillons.

Historie 
Byen var sæde for et vigtigt normannisk baroni, og byens blev grundlagt i middelalderen.

I 1944 blev byen befriet af allierede styrker efter ti dages kamp, som ødelagde det meste af byen.

Økonomi 
Byen har i mange år været en handelsby. I det 19. århundrede var den kendt for handel med smør og kreaturer.

Referencer

Eksterne kilder/henvisninger 

 La Haye-du-Puits på l'Institut géographique national 

Haye-du-Puits, La
Bourguébus

Bourguébus er en kommune i departementet Calvados i Basse-Normandie regionen i det nordvestlige Frankrig.

Eksterne henvisninger 

Byer i Calvados
Samuel Fuller

Samuel Fuller (12. august 1912 i Worcester, Massachusetts – 30. oktober 1997 i Hollywood, Californien) var en amerikansk manuskriptforfatter og filminstruktør, bedst kendt for sine virkningsfulde og vitale kriminalfilm. 

Fuller fik debut i 1949 og gjorde sig bemærket med film som Lommetyven (Pickup on South Street, 1953), Bambushuset (House of Bamboo, 1955) og Chok korridor (Shock Corridor, 1963), sidstnævnte henlagt til et sindssygehus. Han gjorde comeback med Den barske elite (The Big Red One, 1980). Hans stil har påvirket flere generationer af instruktører, og han spillede også en række biroller for andre instruktører, fra Jean-Luc Godards Manden i månen (Pierrot le Fou, 1965) til Wim Wenders' The End of Violence (1997).

Eksterne henvisninger 

 

Filminstruktører fra USA
Manuskriptforfattere fra USA
Skuespillere fra Massachusetts
Cagny (Calvados)

Cagny er en kommune i departementet Calvados i Basse-Normandie regionen i det nordvestlige Frankrig.

Historie 
Der har boet mennesker i Cagny siden den yngre stenalder. De ældste fund stammer fra ca. 3300 f.Kr.

I 1855 blev byen en station på jernbanelinjen mellem Caen og Paris.

Seværdigheder 
 Kirken Saint-Germain med kor fra 14. århundrede
 Rester af et kloster fra 11. og 14. århundrede – Notre-Dame-des-Moutiers
 Kapellet Notre-Dame des Sept-Douleurs (foto )
 Fontaine Sainte-Radegonde (foto )

Eksterne kilder/henvisninger 

 kommunens hjemmeside
 luftfotos af kommunen 

Byer i Calvados
Émiéville

Émiéville er en kommune i departementet Calvados i Basse-Normandie regionen i det nordvestlige Frankrig.
Indbyggerne kaldes Émiévillais.

Geografi 
Kommunen ligger 10 km øst for Caen og 4 km fra Troarn.

Historie 
I sommeren 1944 lå Émiéville på fronten mellem de allierede og tyskerne i en måned mellem 18. juli og 17. august indtil operation Paddle. Landsbyen blev ramt af store ødelæggelser, blandt andet af kirken.

Eksterne kilder/henvisninger 

 Émiéville på l'Institut géographique national 

Byer i Calvados
Patrik Ringborg

Patrik Ringborg (født 1. november 1965 i Stockholm) er en svensk dirigent og generalmusikdirektør ved Staatstheater Kassel.

Litteratur 
 Wagnerspectrum. Werktreue bei Wagner. Der Dirigent Patrik Ringborg im Gespräch mit Egon Voss. Koenigshausen + Neumann Verlag 2005. 
 Nationalencyklopedin. Artikel "Patrik Ringborg", Supplementband 3. NE Förlag 1999. 
 Die Walküre av Richard Wagner. Akt II, Schott Music 2004. ISMN M-001-12529-1
 Die Walküre av Richard Wagner. Akt III, Schott Music 2005. ISMN M-001-12974-9
 A Gallery Carol av Patrik Ringborg. SK Förlag 1985. ISMN M-070-01675-9
 Europa Publications: International Who's Who in Classical Music 2003, 19th edition, Routledge, 2003. 980 p., 
 Ruth Renée Reif: Die Stuttgarter Philharmoniker, ein historisches Porträt, Tübingen: Silberburg-Verlag, 1999. 
 Swedish choral music, a selective catalogue, Stockholm: Svensk Musik, 1988, 60 p.

Eksterne lenker 
 Staatstheater Kassel
 Webbsida kring dirigenten Patrik Ringborg

Personer fra Sverige
Dirigenter fra Sverige
Musikere fra Sverige
Personer fra Stockholm
Le Mesnil-Herman

Le Mesnil-Herman er en kommune i departementet Manche i Normandie-regionen i det nordvestlige Frankrig.

Eksterne kilder/henvisninger 

 Le Mesnil-Herman på l'Institut géographique national 

Mesnil-Herman, Le
Robert Siodmak

Robert Siodmak (8. august 1900 i Dresden, Sachsen, Tyskland – 10. marts 1973 i Locarno, Ticino, Schweiz) var en tysk-amerikansk filminstruktør.

Siodmak var virksom i Tyskland til 1933, hvor han var en af ophavsmændene til dokumentarfilmen Menschen am Sonntag (1930). Han arbejdede fra 1940 i Hollywood, og lavede thrillere som Når skæbnen rammer (The Suspect, 1944) og de kritikerroste Vindeltrappen (The Spiral Staircase, 1945) og Den, der hævner (The Killers, 1946). Han arbejdede i senere år i England, Frankrig og Vesttyskland.

Eksterne henvisninger 
 

Filminstruktører fra Tyskland
Filminstruktører fra USA
Personer fra Dresden
Chambois

Chambois er en kommune i departementet Orne i Basse-Normandie regionen i det nordvestlige Frankrig.

Byen er bemærkelsesværdig for sit normanniske tårn fra det 12. århundrede, som er et af de sjældne, overlevende borgtårne i Normandiet.

I 1944 blev byen skueplads for et af de mest forbitrede slag i Operation Overlord som en del af Falaise-lommen.

Her mødtes den amerikanske 90. infanteridivision endelig med 10. dragonregiment fra den polske 1. pansrede division, 1 Dywizja Pancerna, om aftenen den 19. august 1944.

I to dage forsvarede polakker og amerikanere byen mod stadige angreb fra overvældende fjendtlige styrker (fortrinsvis rester af den tyske 7. armé) og tog tusinder til fange. Slaget sluttede til sidst, da de allierede luftstyrker endelig ødelagde det, der var tilbage af de tyske styrker.

Mindesmærket på Coudehard – Montormel  på det nærliggende Hill 262 erindrer om Falaise-lommen.

Video spil 
I videospillet Call of Duty 3 er spilleren involveret i en række missioner, mens de allierede rykker ind i Falaiselommen mod Chambois. Slaget om Chambois er det sidste kapitel i spillet.

I videospillet Company of Heroes får spilleren til opgave at erobre og forsvare en række broer mod tyske angreb ved Chambois. Dette kulminerer med, at de amerikanske styrker får forbindelse med canadiske soldater. Dette niveau er det 15. og afsluttende.

Eksterne kilder/henvisninger 

 Historien om Falaise-lommen på memorial-montormel.org'''

References 
 INSEE commune file

Byer i Orne
Anthony Mann

Anthony Mann, egentlig Emil Anton Bundmann, (født 30. juni 1906 i San Diego, Californien, USA, død 29. april 1967 i Berlin, Tyskland) var en amerikansk filminstruktør.

Mann teaterdebuterede i 1925 som skuespiller, og blev senere instruktør. Efter filminstruktørdebuten i 1942 blev han kendt for en række intense westernfilm, bl.a. Winchester '73 (1950) og The Naked Spur (Død eller levende, 1953), gerne med James Stewart i ledende roller. Senere lavede han de dyre El Cid (1961) og The Fall of the Roman Empire (Romerrigets fald, 1964).

Eksterne henvisninger 

 

Filminstruktører fra USA
Skuespillere fra Californien
Personer fra Californien
Mantes-la-Jolie

Mantes-la-Jolie er en kommune i departementet Yvelines i Île-de-France regionen i det nordvestlige Frankrig.
Byen er en af de vestlige forstæder til Paris, som ligger knap 50 km borte.

Historie 
Mantes var halvvejs mellem magtcentrene for hertugerne af Normandiet i Rouen og kongerne af Frankrig i Paris. Sammen med det meste af det nordlige Frankrig skiftede den ofte hænder under Hundredårskrigen. Den franske konge Filip 2. August døde ved Mantes den 14. juli 1223.
 
Ludvig 14. oprettede manufaktur for bygning af musikinstrumenter i Mantes, og byen blev valgt som centrum for fremstilling af messing og træblæser instrumenter.
I det 19. århundrede blev malere tiltrukket byen, især Corot, hvis billeder af broen og domkirken berømmes. Prokofiev tilbragte sommeren 1920 i byen med at orkestrere balletten Chout.

Kommunen blev oprindelig officielt kaldt Mantes-sur-Seine; men byen blev slået sammen med kommunen Gassicourt i 1930 og derefter hed den Mantes-Gassicourt.

Mantes var stedet hvor det første allierede brohoved over Seinen blev etableret den 9. august 1944 af den amerikanske general George S. Pattons 3. armé. Efter krigen var en større genopbygning nødvendig.

Den 7. maj 1953 blev Mantes-Gassicourt omdøbt til Mantes-la-Jolie, (Mantes den skønne) angiveligt med henvisning til et brev fra kong Henrik 4. af Frankrig til hans elskerinde Gabrielle d'Estrée, som boede i Mantes: "Jeg er på vej til Mantes, min skønne".

Befolkning 

Indbyggerne kaldes Mantais.

Le Val-Fourré, det største boligbyggeri i verden er det nyeste kvarter i Mantes-la-Jolie, hvor 28.000 af byens i alt 42.000 indbyggere bor.

Seværdigheder 
 Notre-Dame kirken fra slutningen af det 12. århundrede.
 Broer over Seinen til Limay.

Økonomi 
Mantes har i dag let industri indenfor cement og kemikalier, men er uvægerlig blevet en del af den parisiske metropol.

Byen er fortsat et centrum for fremstilling af musikinstrumenter. Den berømte Selmer træblæser fabrik ligger i den nærliggende landsby Mantes-la-Ville.

Transport 
Der er to stationer på Transilien Paris – Saint-Lazare og Transilien Paris – Montparnasse forstadsbanerne: Mantes – Station og Mantes-la-Jolie.

Kultur 
Byen er fødested for sangeren Faudel, som har en sang med titlen "Mantes-La-Jolie" på sit album "Samra" (2001) .

Referencer

Eksterne kilder 

 Mantes-la-Jolie byrådets hjemmeside 

Byer i Ile-de-France
Krolf

Krolf er en sport, der består af en blanding af kroket og golf.

Historie 
Den variation, der spilles i Danmark, er opfundet af Frits Oswald Henriksen (23. oktober 1929 – 16. december 2008) på en ferie ved Hjörnared Sjöen i 1973, og dengang var det et 1-huls spil uden navn.

I 1981 blev spillet taget med hjem til Nørre Aaby, og der blev anlagt en 12-hullers bane i anlægget ved Æblehaven.

Op igennem 1980'erne kom flere og flere i kontakt med krolf, og i 1989 blev der inviteret til det første uofficielle VM i krolf af Frits' svigersøn Joel Napadow. Peter L. Christensen, Ødis Kroge. Siden er der spillet om VM-titlen hvert år.

I 1993 blev der lavet en uofficiel holdturmering og spillet spredte sig langsomt op igennem 90'erne, for at accelerere, da der blev taget hul på det nye årtusinde.

I 2004 blev Dansk Krolf Union stiftet, og krolf blev hermed officielt organiseret.

Dansk Arbejder Idrætsforbund har i flere år haft krolf som en aktivitet og i 2015 godkendte Danmarks Idrætsforbund/DIF, at DAI kunne afvikle de officielle Danmarksmesterskaber i Krolf, individuelt for damer og herrer samt for hold.

Målgruppe 
Spillet er især populært blandt folk på 60+ år, men det er i bund og grund et familiespil, hvor alle kan være med. Populært sagt fra man kan gå til man ikke kan gå.

Udstyr 
Udstyret til krolf består af en art kroketkøller og -kugler, og det er for det meste speciallavet krolfudstyr med nylonhoved og aluminiumsskaft. Dertil bruges en græsbane med huller som i golf. En krolfbane har 12 huller og spillet spilles med 2 til 6 spillere, hvilket gør spillet hyggeligt og socialt.

Verner Mikkelsen Nielsen, Skive, var den første der fandt på den konstruktion af krolfudstyr, der bruges i dag. Det skete i 1989, da han stillede op til det første VM. Verner var også med på ferien tilbage i 1973, da Frits og Verner var gift med hver sin søster, så mon ikke Verner også har haft en finger med i spillets opfindelse.

Fra starten i 1973 til 1985 blev der udelukkende spillet med træ-køller og -kugler. ca. 1985 til 1988 blev der ekperimenteret med kunststofkøller, men konstruktionen var for besværlig.

Da Verners ganske enkle konstruktion først var set, blev den kopieret og ændret en ganske lille smule til de nu kendte krolfkøller.

Der måtte spilles med træ-kugler til starten af 90'erne, men så kunne man få nylon- og andre kunsstofkugler, som kunne holde til den ret hårde belastning.

Kilder

Eksterne henvisninger 
 Dansk Krolf Union
 Dansk Arbejder Idrætsforbund, http://www.dai-sport.dk
 Krolf i Danmark, https://www.facebook.com/krolfidanmark/?fref=ts

Kroket
Golf
Touques-floden

Touques er en lille 104 km lang flod ved kysten i Pays d'Auge i Normandiet. Touques er officielt sejlbar op til Pont des Belges, 800 m fra dens udmunding. Dens udspring ligger i Perche bakkerne syd for Gacé. Floden løber mod nord og flyder ud i Den engelske kanal mellem kommunerne Deauville og Trouville-sur-Mer i det nordvestlige Calvados. De to kommuners havne ligger overfor hinanden ved flodens munding.

Touques blev rettet ud i slutningen af det 19. århundrede og de tilstødende sumpe blev tørret ud og bebygget. Jernbanestationen i Trouville-Deauville blev bygget på den tidligere flodbund.

Kajen i Trouville blev genopbygget i slutningen af 1990'erne på grund af erosion af kajens stenvæg.

Touques flyder gennem følgende departementer og byer:

 Orne: Gacé
 Calvados: Lisieux, Pont-l'Évêque, Touques, Trouville-sur-Mer, Deauville

Referencer 
 Touques på Sandre databasen

Eksterne henvisninger 

Atlantens afvandingsområde
Floder i Frankrig
Sée-floden

Sée er en 78 km lang flod i Manche departementet i Normandiet. Den har sit udspring ved Sourdeval og løber ud i Den engelske kanal i bugten ved Mont Saint-Michel i Avranches, tæt ved mundingen af Sélune-floden. 
En anden by ved Sée er Brécey.

Referencer 
Sée på Sandre databasen

Eksterne henvisninger 

 

Atlantens afvandingsområde
Floder i Frankrig